Diari Oficial de la Generalitat Valenciana


Sumari del DOGV 9887, del 08-07-2024 (2024/6693)

Extracte de la Resolució d'1 de juliol de 2024, del conseller d'Agricultura, Ramaderia i Pesca, per la qual es convoquen per a l'any 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6693


Data del document
:   02-07-2024

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

 Descriptors 

:   * indústria pesquera

Extracte de la Resolució d'1 de juliol de 2024, del conseller d'Agricultura, Ramaderia i Pesca, per la qual es convoquen per a l'any 2024 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. [2024/6693]  
BDNS (identif.): 772853.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/772853  
  
Primer. Persones beneficiàries  
Armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera, d'acord amb les bases reguladores publicades per l'Orde 19/2016, de 22 de juliol.  
  
Segon. Objecte  
Convocar per a l'exercici 2024, ajudes destinades als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.  
  
  
Tercer. Bases reguladores  
Orde 19/2016, de 22 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana afectats per la paralització temporal de l'activitat pesquera (DOGV 7839, 28.07.2016) i l'Orde 17/2018, de 3 de maig, de la Conselleria d'Agricultura, Medi Ambient, Canvi Climàtic, i Desenvolupament Rural (DOGV 8249, 14.05.2018) que modifica l'Orde 19/2016.  
  
  
Quart. Quantia  
Dotació pressupostària: G01120205GE00000.714A00.4, línia D90635939, «Aprofitament racional de recursos pesquers: parades biològiques», fins a un import màxim de 6.000.000,00 euros en 2024.  
  
Quint. Termini de presentació de sol·licituds  
El termini serà d'un mes a partir de l'endemà de la publicació de l'extracte en el Diari Oficial de la Generalitat Valenciana.  
  
València, 2 de juliol de 2024.- El conseller d'Agricultura, Ramaderia i Pesca: José Luis Aguirre Larrauri.